Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторите за социјална заштита Никола Димитровски со службена легитимација број 28-0003 и Зорица Цветковска со службена легитимација број 28-0007 изврши редовен инспекциски надзор над субјектот на инспекциски надзор ЈУ Меѓуопштински центар за социјална работа Свети Николе, со седиште на ул.,,Вељко Влаховиќ,, бр.38-а, застапуван од ВД Директорот Катерина Сенева Конева, со Записник ИП1 број 16-113 од 22.02.2023 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/2021, 294/2021, 99/22 и 236/22), (во натамошниот текст: Законот) го донесе следното

**Р Е Ш Е Н И Е**

Се наредува на Катерина Сенева Конева ВД Директор на ЈУ Меѓуопштински центар за социјална работа Свети Николе (во натамошниот текст: Центарот), за отстранување на констатираните недостатоци и неправилности во примената на Законот за социјалната заштита, Законот за семејството („Службен весник на Република Македонија” број 80/92, 09/96, 38/2004, 33/2006, 84/2008, 67/2010, 156/2010, 39/2012, 44/2012, 38/2014, 115/2014, 104/2015, 150/2015 и „Службен весник на Република Северна Македонија,, бр.53/2021), подзаконските, општите, поединечните и другите акти донесени врз нивна основа, да ги преземе следните мерки во роковите и од страна на одговорното лице:

1. Центарот да изврши преиспитување на предметите на потенцијалните посвоители, при што во целост да ја утврди подобноста и мотивите за посвојување на истите со вршење на непосреден увид во домот каде што живеат,согласно член 14став 1,член 100 а став 5 алинеја4,одЗаконот за семејството и член 6 од Правилникот за поблиските критериуми и начинот на избор на посвоител по електронски пат (,,Службенвесник на Република Македонија,, бр. 60/2012).

**Рокот за извршување на изречената инспекциска мерка изнесува 30 дена од приемот на решението и постојано.**

2.Центарот да изврши преиспитување на предметите на потенцијалните посвоители и при утврден соодветен доказ за настаната промена во условите за засновање на посвојување на потенцијалните посвоители, да изврши внесување на промената во програмата за избор на најсоодветен посвоител што се води по електронски пат во Центарот, веднаш за тоа да ја извести Комисијата за засновање на посвојување и да и го препрати оригиналот на документот врз основа на кој е извшена промената, согласно член 104-з став 5 и 6 од Законот за семејството

**Рокот за извршување на изречената инспекциска мерка изнесува 30 дена од приемот на решението и постојано.**

3. Раководното или друго овластено лице во установата за социјална заштита е должен веднаш по истекот на рокот за извршување на инспекциските мерки, а најдоцна **во рок од три дена** писмено да ги извести инспекторите дали се извршени инспекциските мерки, согласно член 334 став 4 од Законот.

 Жалбата изјавена против ова решение, не го одлага неговото извршување.

**О б р а з л о ж е н и е**

 Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 329 став 1 алинеја 1 од Законот за социјалната заштита, преку инспекторите за социјална заштита Никола Димитровски со службена легитимација број 28-0003 и Зорица Цветковска со службена легитимација број 28-0007, изврши редовен инспекциски надзор над субјектот на инспекциски надзор ЈУ Меѓуопштински центар за социјална работа Свети Николе, со седиште на ул.,,Вељко Влаховиќ,, бр.38-а, застапуван од ВД Директорот Катерина Сенева Конева и состави Записник ИП1 број 16-113 од 22.02.2023 година, во кој се констатирани недостатоци и неправилности во постапката за засновање на посвојување.

   За отстранување на утврдените недостатоци и неправилности изречени се инспекциски мерки и определен е рок за постапување.

Жалбата не го задржува извршувањето на решението согласно член 340 став 2 од Законот.

Врз основа на изнесеното се одлучи како во диспозитивот на ова решение.

**Правна поука:** Против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерството за труд и социјална политика на ден 22.02.2023 година под ИП1 број 16-113.

 Инспектори за социјална заштита:  **Никола Димитровски**

 **Зорица Цветковска**